Širvintų r. Gelvonų gimnazija

**METŲ VEIKLOS ATASKAITA**

2021

Gelvonai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Strateginio plano ir 2020 veiklos plano iškeltiems prioritetiniams tikslams ir uždaviniams įgyvendinti svarbiausi rezultatai yra pasiekti.**Tikslas 1. Užtikrinti mokinių asmeninę ūgties strategiją.****Uždavinys. Ugdyti individualias mokinio bendrąsias kompetencijas, siekiant nuolatinės asmeninės pažangos mokiniui tinkamu tempu.**Įgyvendinant šį uždavinį ugdymo turinio įvairovė gimnazijoje užtikrinama vedant netradicines, srautines, integruotas pamokas, paskaitas, mokomąsias konferencijas, pamokas už mokyklos ribų, edukacinėse erdvėse, dalyvaujant mokslinėse, praktinėse konferencijose, šalies ir tarptautiniuose projektuose, susitinkant su žymiais žmonėmis. Gimnazistai dalyvavo edukaciniuose užsiėmimuose Kernavės archeologinės vietovės muziejuje, S. Nėries muziejuje, Valdovų rūmuose, Pažaislio vienuolyne, Raudondvario dvare, žaislų muziejuje, nacionalinėje M. Mažvydo bibliotekoje, susitiko su dailininke, iliustratore Sigute Ach. Nuolatiniai mūsų svečiai yra Širvintų r. policijos komisariato bendruomenės pareigūnė Ginta Čepienė bei pedagoginės-psichologinės tarnybos psichologė Olga Gerviatovič, visuomenės sveikatos centro specialiste Asta Autukevičiene.Mokytojai, stebėdami mokinių veiklą pamokose ir edukaciniuose užsiėmimuose, galėjo koreguoti taikomus ugdymo metodus bei numatyti galimus ir efektyviausius mokymo(si) būdus, žinių ir informacijos perteikimą, veiklos pamokoje organizavimą mokiniams priimtiniausiais metodais.  Patys mokiniai galėjo susieti teorines ir praktines žinias, spręsti įvairias iškeltas problemas, priimti bendrą sprendimą. Tai ypač aiškiai matėsi mokiniams stebint Amerika Drama group TNT Theatre Britain spektaklį „Frankenstein“ anglų kalba. Muziejuose, atliekant užduotis, reikėjo susieti istorijos, dailės, matematikos ir kitų mokomųjų dalykų žinias ir loginio mąstymo gebėjimus.Kasmet atliekamas mokinių mokymosi stilių tyrimas informuoja mokytojus apie galimus ir efektyviausius mokymo(si) būdus, žinių ir informacijos perteikimą, veiklos pamokoje organizavimą mokiniams priimtiniausiais metodais – taip gerėjo ir mokinių mokymosi motyvacija. Tai buvo ypač aktualu nuotolinio ugdymo(si) metu. Mokiniams tyrimo rezultatai padėjo geriau pažinti save, planuoti savo mokymąsi ir ugdymąsi. Vykdydami šias veiklas, pamatėme savo stiprybes ir tobulintinus dalykus. 89 proc. mokinių geba panaudoti įvairių dalykų žinias, siekdami užsibrėžto tikslo, moka dirbti grupėse, atsižvelgia į kitų nuomonę, prisiima lyderio vaidmenį. 11 proc. mokinių yra pasyvūs, nenoriai įsitraukia į grupės veiklą, vangiai atlieka užduotis, vengia išsakyti savo nuomonę. Šios problemos yra aptariamos pokalbio ,,Mokinys – auklėtojas – mokytojas” arba individualių pokalbių su tėvais metu. Tęsiamas Erasmus+ projektas „Physical Education – Active Lifestyle“ (PEALS)“, kurio veikloje dalyvauja mokiniai iš Vengrijos, Čekijos, Graikijos ir Latvijos ir kurio tikslas yra skatinti mokinių fizinį aktyvumą, o mokytojams suteikti galimybę susipažinti su šalių kūno kultūros programomis, pamokų vedimo metodais ir inovacijomis. Visa tai prisidėjo prie mokinių bendravimo ir bendradarbiavimo įgūdžių tobulinimo, padėjo įgyti tarpkultūrinės patirties. Šiais metais turėjo vykti susitikimai Čekijoje ir Vengrijoje, tačiau dėl pasaulinės pandemijos jie persikėlė į virtualią erdvę. Gimnazijoje vyko integruotų dalykų dienos arba mokymasis netradiciniais būdais netradicinėse erdvėse. Tai integruotos pamokos, paskaitos, konkursai, mokomosios konferencijos, pamokos už mokyklos ribų, edukacinėse erdvėse. Mokiniams patiko pamokos ant piliakalnių, žygiai pėsčiomis ir dviračiais, lauko praktikos, dalykinės stovyklos.2020 metais mokiniai dalyvavo edukaciniuose konkursuose „Olympis“, „Bebras“, „Kengūra“ ir „Kings“, Konstitucijos egzamine, respublikiniame konkurse „Temidė“, lankėsi tarptautinėje mokymosi, žinių ir karjeros planavimo parodoje „Studijos 2020“. Pradinių ir 5-8 klasių mokiniai dalyvavo tarptautinėje žuvininkystės programoje „Išauginta Europos sąjungoje“, respublikinėse iniciatyvose „Aktyviai, draugiškai, sveikai“, viktorinoje „Gamtininkų žiemos turnyras“, virtualioje kūrybinių darbų parodoje „Jausmai ir emocijos“, nuotoliniame užsiėmime „Kaip manai, kas yra saugi mokykla tau?“, kūrybinių darbų konkurse „Kalėdinis paštas“. Visi šie konkursai ir viktorinos įtakojo mokinių mokymosi motyvaciją, ugdė bendrąsias kompetencijas.**Uždavinys. Stiprinti mokinių pažangos stebėjimą ir įsivertinimą sudarant sąlygas atsiskleisti individualiems gebėjimams ir tenkinant specialiuosius poreikius.** Mokyklos komanda įsijungė į nacionalinį švietimo projektą ,,Lyderių laikas 3“, kuriuo siekiama mūsų gimnazijoje įtvirtinti lyderystei palankią aplinką, skatinančią gimnazijos bendruomenę ir darbuotojus siekti mokinių ugdymosi pažangos, inicijuoti ir vykdyti kokybinius pokyčius. Bendros rajono komandos darbo metu išryškėjo visoms ugdymo įstaigoms aktuali problema, kuri buvo įvardinta taip: ,,Veikiame kartu dėl vaikų mokymosi pažangos”. Šiai problemai nagrinėti gimnazijoje suformuota projekto inicijavimo ir vykdymo komanda, kuri jau pradėjo savo veiklą ir dalyvavo trijuose mokymuose, kuriuos vedė žinomi švietimo lektoriai Aurimas Juozaitis ir Tatjana Balvočienė. Matematikos mokytoja metodininkė Lina Jakštienė dalyvavo dviejų dienų stažuotėje Prienų rajono mokyklose. Gimnazijos bendruomenė dalyvavo kuriant asmeninės mokinio pažangos matavimo instrumentą – knygelę ,,Aš galiu” . Ji jau naudojama 5 – 7 klasėse. **Uždavinys. Sistemingai analizuoti mokinio ir gimnazijos pasiekimus bei pažangą.** Gimnazijoje sistemingai analizuojami mokinių mokymosi rezultatai, kaupiamos pažangumo ir lankomumo ataskaitos, olimpiadų, konkursų, varžybų, projektų rezultatai lyginami su savivaldybės, regiono, respublikos. 2020 metų sausio 28 dienos mokytojų tarybos posėdyje ,,Mokinių asmeninės pažangos pamatavimas“ direktorė Jūratė Stankevičienė pristatė mokymosi rezultatų kaitą per pastaruosius tejus metus. Mokyklos pažangumas išlikęs stabilus .Mokytojų tarybos posėdžiuose du kartus per metus aptariami 1–IV gimnazijos klasių mokinių individualios pažangos ir ugdymosi rezultatai, pažangos stebėjimas ir fiksavimas. Numatyta individuali mokymosi pagalba mokiniams, turintiems žemus arba labai aukšto lygio mokymosi pasiekimus.Mokyklos bendruomenei sistemingai pristatomi NMPP 2, 4, 6, 8 klasėse vykdomų lyginamųjų analizių rezultatai už praėjusius metus. Užtikrinta kiekvienam mokiniui pritaikyta daugumos dalykų konsultacijų sistema. Ne mažiau 34 proc. mokinių lankė dalykų konsultacijas. 63 proc. mokinių, lankiusių konsultacijas, pagerino atitinkamo dalyko pasiekimus. |
| **Tikslas 2. Sudaryti sąlygas mokymuisi visą gyvenimą.****Uždavinys. Kurti nuolat besimokančią ir savo veiklą reflektuojančią bendruomenę.** 2020 metais 276 dienas mokytojai skyrė kvalifikacijos kėlimui, tai sudaro vidutiniškai po 11dienų.Pedagoginė bendruomenė kvalifikaciją kėlė ir įgūdžius įtvirtino e-mokymuose įvairiomis nuotolinio ugdymo temomis: ,,Mokinių mokymosi motyvacijos stiprinimas didinant atsakomybę už išmokimą“, ,, Mokinių pasiekimų ir pažangos planavimas, vertinimas, skatinimas“, ,,Nuotolinis mokymas: kaip dirbti ,,Eduka“ klasėje nerealiuoju laiku“, ,,Mokinio individualios pažangos stebėjimas gimnazijoje, naudojantis ,,Eduka“ klase, ,,Microsoft Teams įrankio praktinis užsiėmimas“. Kvalifikacijos kėlimas davė teigiamų rezultatų: nuotolinio mokymo metu mokiniai ir mokytojai sėkmingai dirbo naudodami ZOMM, MICROSOFT TEAMS platformas. Siekiant stiprinti nuolat besimokančią ir savo veiklą reflektuojančią bendruomenę, buvo tobulinamos bendravimo ir bendradarbiavimo kompetencijos. Šiuos įgūdžius mokiniai ugdė bei tobulino įvairiuose neformalaus švietimo užsiėmimuose, į kuriuos jie buriasi pagal savo poreikius, pomėgius, sugebėjimus ir interesus. 2020 metais veikė 18 neformalaus švietimo būrelių. Mokiniams buvo sudaryta galimybė dalyvauti projektinėje veikloje, akcijose, pilietiškumo renginiuose. Vyko tradicinėmis tapusios akcijos „Atmintis gyva, nes liudija“, „Draugauju aš, draugauk ir tu“, „Darom“. Aktyvių mokinių klubas „Ink!“ organizavo renginius, skirtus Valentino dienai, virtualų laiką su Domino teatru, akciją „Nei dienos be pamokos“, virtualią nakvynę balandžio mėnesį. Bendros veiklos virtualios nakvynės metu parodė naujus sąlyčio taškus, padėjo gimti naujoms bendroms mokinių ir mokytojų idėjoms. Mokiniai aktyviai dalyvavo pilietinėje iniciatyvoje „Tėvynė ten, kur mums gera būti“ ir mokyklos teritorijoje kūrė neformalią ugdymo patalpą, tvarkydami apleistą buvusią šaudyklą bei senąjį svirną. Gimnazija įsitraukė į respublikinį Mokyklų edukacinių erdvių konkursą ir tapo šio konkurso laureate. Mokyklos unikalią patirtį tarptautinėje konferencijoje pristatė biologijos mokytoja metodininkė Sondra Bartulienė.**Uždavinys. Bendravimo ir bendradarbiavimo kompetencijų tobulinimas.** Kartu su Ukmergės rajono Basanavičiaus gimnazijos, Vilniaus r. Maišiagalos kunigaikščio Algirdo progimnazijos, Vilniaus r. Zujūnų gimnazijos pedagogais mūsų bendruomenės nariai mokėsi ir įgyvendino socialinio emocinio ugdymo programas ,,Paauglystės kryžkelės“, ,,Raktai į sėkmę“. Pedagoginė bendruomenė kvalifikaciją kėlė ir įgūdžius įtvirtino e-mokymuose tema ,, Efektyvios mokytojų bendradarbiavimo formos siekiant mokinio asmeninės ūgties“. Kartu su partneriais (Širvintų r. Lauryno Stuokos- Gucevičiaus ir Vilniaus Daukanto gimnazijomis) įgyvendintas ,,Inovatyvios ugdymo(si) aplinkos kūrimo“ projektas. Bendradarbiaudami su VO ,,Gelvonų krašto bendruomene“ gimnazistai kartu vykdo kultūrinę veiklą, aktyviai prisidėdami prie seniūnijoje organizuojamų rudens švenčių, folkloro festivalio ,,Suprašė žvirblalis“.  |
| **Tikslas 3.** **Kokybiškos ir savalaikės pagalbos mokiniams teikimas.****Uždavinys. Saugios ir palankios aplinkos užtikrinimas.**Įgyvendinant ugdymo plano trečiąjį prioritetą – saugios ir palankios mokymosi aplinkos užtikrinimas – efektyviai savo veiklas derino gimnazijos mokytojai, klasių auklėtojai, pagalbos mokiniui specialistai, bendrabučio darbuotojai ir administracija. Mokiniams sistemingai ir kryptingai buvo teikiama psichologinė ir socialinė pedagoginė pagalba, sėkmingai vykdytos priemonės, užtikrinančios gimnazijos bendruomenės narių saugumą, patyčių ir smurto bei žalingų įpročių prevenciją. Patyčių ir smurto prevencijai įgyvendinti gimnazijoje vykdomos emocinių ir elgesio problemų prevencijos programos „Zipio draugai“, „Obuolio draugai“. Gimnazija yra įtraukta į socialinio ir emocinio ugdymo programų „Paauglystės kryžkelės“ ir „Raktai į sėkmę“ įgyvendinimą.  Rugsėjo mėnesį socialinė pedagogė klasėse vedė užsiėmimus, kurių metu buvo aptartos mokinių elgesio taisyklės. Pirmo susitikimo metu rugsėjo mėnesį su naujai atvykusių mokinių tėvais buvo aptartos gimnazijos vidaus taisyklės, kurių privaloma laikytis, kad mokiniai jaustųsi saugiai. Socialinė pedagogė atliko naujai atvykusių mokinių apklausą. Mokiniai gimnazijoje jaučiasi saugūs.Mokiniams buvo sudarytos sąlygos įgyti žinių apie tabako, alkoholio žalą žmogaus organizmui. Žalingų įpročių prevencija buvo vykdoma seminarų, pamokų, klasių valandėlių metu. Informatyvaus pobūdžio stende buvo skelbiama medžiaga apie rūkymo ir alkoholio žalą, apie sveiką gyvenseną ir jos įtaką žmogaus organizmui. 2020 m. ypač didelis dėmesys buvo skiriamas programos „Sveikas lytiškumas“ įgyvendinimui. Vyko įvairios paskaitos ir užsiėmimai 5-8 ir I-IVgimnazijos klasių mokiniams. Nuo vasario mėn. pakeistas mokinių pavėžėjimo grafikas. Mokyklai skirtas trečias geltonasis autobusas. Mokiniams nereikės taip anksti atvykti į mokyklą. Į namus vykstantiems mokykliniu autobusu mokiniams sudaryta galimybė paruošti namų darbus mokykloje, skaitykloje.  Nuo vasario 1d. bendrabutyje įsteigtas mokytojo padėjėjo etatas. **Uždavinys. Užtikrinti pedagoginės, psichologinės ir specialiosios pagalbos teikimą.** Nuo rugsėjo psichologo pagalbą teikia psichologė Inga Kanoporienė (projekto ,,Kompleksinės paslaugos šeimai“ lėšomis). Psichologinę pagalbą per Zoom mokiniams, tėvams, mokytojams teikė psichologė Olga Gervatovič. Ji dalijosi mintimis apie nuotolinio darbo privalumus ir iškylančias problemas. Bendravimo ir bendradarbiavimo skatinimui, patyčių prevencijai buvo skirti renginiai, akcijos, popietės. Parengtas ir vykdomas patyčių prevencijos ir intervencijos priemonių planas. Kovo mėnuo buvo paskelbtas „Padidinto sąmoningumo mėnesiu be patyčių“. Tuo metu vyko popietė „Man smagu tarp draugų“, paskaita „ Elektroninės patyčios. Netinkamo elgesio priežastys“. Paskaitą vedė Širvintų policijos komisariato specialistai. Socialinė pedagogė 5 ir IIIg klasių mokiniams surengė diskusiją „Saugi mokykla. Kokia ji?”. Vyko susitikimai su 5-7 klasių mokiniais („Mano sprendimai“). Mokiniai paruošė lankstinukus tema „Patyčios bijo tavo nepritarimo“. Kovo mėnesio renginius baigėme klasės draugystės dienoraščių paroda „Draugystės knyga“. Gegužės mėnuo buvo paskelbtas mėnesiu „Be smurto prieš vaikus.“ Mokykloje vyko akcija „Ir maži, ir dideli vienam draugiškam būry“. Vyresniųjų klasių mokiniai bendravo ir vedė renginius jaunesniųjų klasių mokiniams. PPT psichologė Olga Gerviatovič vedė pokalbį „Ar reikia mokytis bendrauti?“ (5-8 klasių mokiniams). PPT psichologė bendravo ir su pradinių klasių mokinių stovyklos dalyviais. Mokiniai mokėsi kartu atlikti užduotis, padėti vienas kitam.Gimnazijoje lankėsi VO organizacijos atstovė. Ji Ig ir IIg klasių mokiniams vedė pokalbį „Kaip taikiai spręsti konfliktą? Mediatoriaus vaidmuo“. Šis susitikimas priminė mokiniams apie jų dalyvavimą projekte, skirtame mediatoriaus vaidmeniui, Jie mokėsi taikiai spręsti konfliktus. Dalyvavimas projekte padėjo įgyti gebėjimų, padedančių įveikti socialinius emocinius sunkumus.   |